Тадашња Радио Телевизија Титоград делегирала је своје представнике за југословенски национални избор Југовизију у периоду између 1971. и 1992. године. У то време РТ Титоград је побеђивала на националном избору у два наврата (1983. и 1984). Данијел Поповић је са песмом "Џули" 1983. освојио 4. место и тако изједначио најбољи пласман Југославије који је још 1962. поставила Лола Новаковић. РТ Титоград је делегирала и наредног учесника за Југославију, али је дует Изолда Баруџија и Владо Калембер са песмом "Ћао аморе" оствари најлошији пласман у дотадашњој југословенској евровизијској историји (18. место са свега 26 бодова). Лошији пласман за Југославију остварила је једино српска певачица Беби Дол у Риму 1991. године (претпоследње 21. место и само 1 бод).